KOMISIJOS REGLAMENTAS (EB) Nr. 39/2007
2007 m. sausio 17 d.
ištaisantis Reglamento (EEB) Nr. 821/68 dėl lukštentų grūdų ir perlinių kruopų apibrėžimo, taikytino skiriant eksporto grąžinamąsias išmokas, redakcijas anglų, bulgarų, danų, ispanų, estų, suomių, prancūzų, graikų, vengrų, italų, latvių, lietuvių, maltiečių, lenkų, portugalų, rumunų, slovakų, slovėnų, švedų ir čekų kalbomis
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. rugsėjo 29 d. Tarybos reglamentą (EB) Nr. 1784/2003 dėl bendro grūdų rinkos organizavimo (1), ypač į jo 18 straipsnio pirmą pastraipą,
kadangi:
(1)
Komisijos reglamento (EEB) Nr. 821/68 (2) priedo A dalies 1 punkte pateikta redakcija anglų, bulgarų, danų, ispanų, estų, suomių, prancūzų, graikų, vengrų, italų, latvių, lietuvių, maltiečių, lenkų, portugalų, rumunų, slovakų, slovėnų, švedų ir čekų kalbomis skiriasi nuo teksto, pateikto kitomis oficialiosiomis Bendrijos kalbomis. Siekiant užtikrinti teisingą šios nuostatos taikymą būtina ištaisyti redakcijas šiomis kalbomis.
(2)
Šiame reglamente numatytos priemonės atitinka Javų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 821/68 priedo A dalies 1 punktas pakeičiamas taip:
„1)
Grūdai be lukšto:
javų grūdai, kuriems pašalinta didelė dalis apyvaisio arba javų grūdai be pažiedės (žr. muitų tarifų 10.03 pozicijos: grūdai paaiškinamąsias pastabas), kuriems buvo pašalintos pažiedės su apyvaisio sujungimu (pavyzdžiui, akuotuotieji miežiai) arba pažiedės, taip prigludusios prie apyvaisio, kad jų negalima atskirti kūlimo ir kitu būdu (pavyzdžiui, avižos).“
2 straipsnis
Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2007 m. sausio 17 d.